Radiu 104 Savuna Sound

Radiu 104 Savuna Sound (cunusciüa ascì cumme Sv Sound, in italiàn Radio 104 Savona Sound) l'è ina radiu lucäle ligure ch'a trasmette da Sann-a in tütta a pruvinsa.

 Descriçioin 
"Like it" (te piaxe) mottu da radiu.

L'è in emitènte generalista ch'a manda in unda muxica d'ancö e di anni passæ, a se tröva int'a settima pusisiun fra e radiu ligüri ciü ascultæ (0,56%). A l'è ascì a segunda radiu savuneize pe impurtansa doppu Onda Ligure.

 Stoia 

 1975-2018 
Nasce int'u 1975 cu u numme de Radiu Savuna Libera (Radio Savona Libera), grassie a Sandro Salvatore, Alfonso Amodio, Roberto Mortillaro e a Massimo Botta, a partì da u riun Furnaxi de Sann-a cun de pröve de trasmisciùn. Pe questu a l'e ritegnüa a primma radiu privä de tütta a regiun. A-i inissi a manda in unda sport (cun e primme radiucronache de ballùn) e tanta muxica. 

int'u avrì du 1976 cangia numme in "Radio Savona Sound" e a furma 'na cuperativa, a se sposta in te ina gexa in te altüe surva a citæ. De chi cumensa a mandä in unda anche dediche, trasmisciui dialettali (cumme quelle du Claudin du Giabbe) e rübriche muxicali. Da lì a l'è cumensà a cresce e int'i anni 80 a riva a esse a radiu ciü sentìa da pruvinsa: se espande e catta növe frequense rispettu a i uriginari 104 MHz in FM.

 Da u 2018 
A partì da u 2018 Sv Sound a l'entra in crisi e a cuperativa tenta de vendila: da primma se fa avanti Promomedia (Unda Ligure), ma a tratasiùn a nu va in portu, passa cuscì in man int'u 2019 a Marco Fiore ch'u entra cun u 51% de e quote sucietarie e cangia nomme a l'emitènte ch'a divènta Radio 104 SV Sound, rinuvandula, questu cangiu de propietæ pruvuca ascì l'aluntanamèntu vuluntariu de i cunduturi storici da a stasiùn: questu u porta pöi a 'n abbassamentu di asculti.

 Nòtte 

 Culegamenti estèrni 


Categorîa:Radio
Categorîa:Inpréize da Ligùria